A XXIX. Nemezművészeti Alkotótábor
2014. augusztus 11-15. között a nagykőrösi alkotóházunkban került megrendezésre Nagy Mari Textilművész, a Népművészet Mestere és Vidák István Textilművész a Népművészet Mestere, az MMA rendes tagja vezetésével.
Meghívott tanítók:
Maximkizi Kongur Ongaisa kazak nyelvész és kézműves a kirgizeknék és kazakoknál azonos technikával készülő „Sirdak”- szabott varrt nemez készítését tanította.
Mehmet Girgic török növényi festő és nemezkészítő népművész dervis süvegkészítés bemutatót tartott.
Vidák Anna Népművészet Ifjú Mestere vezette a nemezkészítésben kevésbé jártas résztvevők csoportját, török mintás ülőlapot készítettek.
A munkához természetes és növényi festett gyapjút használtak, melyeket a helyszínen festettek Vidák István vezetésével.
A MMA által forgatott film az alábbi linken látható:
www.mma-tv.hu/mma-tv/-/video/1694445/nemezmuveszeti-talalkozo-nagykoroson
Tíz alkotónak, köztük a tiszaalpári Kanalas János kosárfonónak adományozott Népművészet Mestere-díjat a magyar kormány nevében Balog Zoltán, az emberi erőforrások minisztere 2014. augusztus 17-én Budapesten. Gera Klára nemezkészítő Király Zsiga-díjat kapott. A kitüntetéseket a Mesterségek Ünnepe alatt vehették át.
II. Nemzetközi Vertcsipke Fesztivál, Kecskemét, 2014. augusztus 21-24.
Számos ország csipkését hívtuk meg, Ausztria, Csehország, Franciaország, Lengyelország, Németország, Oroszország, Portugália, Szlovákia képviseltették magukat.
Ezen országok kiállították csipkéiket és bemutatták nemzeti vertcsipke fajtáikat, elkészítésük technikáját és mintakincsüket. A kecskemétiek a csipke alkalmazásának egyik lehetőségét, a „konyhát” mutatták be, csipkés kötényeket, terítőket, függönyöket láthattunk tőlük.
IV. ORSZÁGOS KOSÁRFONÓ TALÁLKOZÓ
Tiszaalpár, 2014. szeptember 13-14.
A Duna-Tisza közi Népművészeti Egyesület negyedik alkalommal szervezi meg a Kosárfonó Találkozót, egy ősi kosárfonó faluban, Tiszaalpáron. Az elmúlt évtizedig generációk éltek itt kosárfonásból. Kanalas Jánosnak, a főszervezőnek már a dédapja is kosárfonásból tartotta el a családját.
A találkozó célja, hogy több szinten érintse meg a részvevőket. A kiállítás egy szakmai megmérettetés, a közös fonás, a kosárfonó verseny egy szakmai találkozó, és elérhető egy továbbképzés a szakmai előadásokon.
Csipkefesztivál
Csipkefesztivál, divatbemutató
Csipkefesztivál, látogatók
Gera Klára, mint egyik Király Zsiga díjazott
Kanalas János átveszi a Népművészet Mestere díjat Balog Zoltán minisztertől
Nemezművészeti Alkotótábor, Aisa
Nemezművészeti Alkotótábor, elkészült művek
Nemezművészeti Alkotótábor, Mehmet-gyapjúfelverés